ดิฉันอายุ55ปีหมดประจำเดือนมา2ปี สูง158 หนัก 84 กก มีภาวะโรคอ้วน เบาหวาน ไขมัน นรองกระดูกเสื่อม กระเพาะอาหารเป็นแผล ได้ใช้วิธีลดน้ำหนักแบบคีโตเจนิค กินไขมัน75% โปรตีน20% คาร์โบไฮเดรต5% กินผักวันละ300-400 กรัม ดื่มน้ำ2-3ลิตร ชดเชยเกลือแร่ ในระยะเวลา10เดือน น้ำหนักลดลง10 กก คำถามคือ ในระยะยาว จะส่งผลเสียต่อสุขภาพหรือไม่คะ บางครั้งรู้สึกว่าร่างกายอ่อนเพลีย หมดแรง นอนไม่ค่อยหลับ ปวดท้องเหมือนท้องอืด อาหารไม่ย่อย แต่ก็ขับถ่ายได้ปกติค่ะ ขอขอบพระสำหรับคำตอบค่ะ
สวัสดีค่ะ จากที่สอบถาม หากเป็นโรคเบาหวานชนิดที่ 1 จะไม่เหมาะกับการที่จะใช้การลดน้ำหนักแบบคีโตเจนิค นะคะ ส่วนโรคเบาหวานชนิดที่ 2 หากมีภาวะการทำงานของไต หรือตับที่ผิดปกติร่วมด้วย จะไม่เหมาะสมกับการคุมอาหารแบบนี้เช่นกันนะคะจากการศึกษาจากต่างประเทศ ที่ทำการศึกษาทั้งการรับประทานเพื่อควบคุมน้ำหนักแบบต่างๆ ทั้งการลดแป้งตามสัดส่วนต่างๆ การรับประทานโปรตีนขนาดสูง รวมถึงการรับประทานแบบคีโตเจนิค พบว่าสามารถลดน้ำหนักในระยะยาวไม่แตกต่างกันค่ะ แต่ความมีวินัยของคนไข้ในการควบคุมอาหาร จะเป็นตัวหลักที่ช่วยให้ควบคุมน้ำหนักตัวในระยะยาวนะคะส่วนอาการอ่อนเพลีย ปวดท้อง นอนไม่หลับ เป็นพบจากการที่สารคีโตนคั่งที่เกิดจากรับประทานอาหารตามสัดส่วนดังกล่าวได้ค่ะ ซึ่งหากมีอาการรุนแรงขึ้น แนะนำให้ปรับเปลี่ยนสัดส่วนการรับประทานดูนะคะ